
РЕПУБЛИКА СРБИЈА
АП ВОЈВОДИНА
ОПШТИНА ШИД
ИЗБОРНА КОМИСИЈА
ОПШТИНЕ ШИД
Број : 013-131/II-26
Датум: 28.10.2026.године

З А П И С Н И К 

са 12. седнице Изборне Комисије општине Шид одржане дана 28.10.2026. године у 09,00 часова у сали Скупштине општине Шид.

	Седници присуствују: Слађана Маховац, председник, Дејан Логарушић, заменик председника, Јелена Шушкић, члан, Јована Петровић, заменик члана, Мирослав Нонковић, члан, Стеван Лазић, заменик члана,   Драган Гутић, члан, Далибор Тарлаћ, заменик члана,Снежана Радека, члан, Велинка Масал Античевић, заменик члана, Живан Мирић. члан, Александар Радин, заменик члана, Радован Пробојчић, члан,  Ивана Пезић, члан, Вукашин Јовић, члан,, Љиљана Клисурић, заменик члана,  Јована Витас Миланковић, члан, Бранимир Ћућа, заменик члана,  Александра Божић, члан, Љубиша Чавић, заменик члана, Милутин Анђелковић, члан, Павле Скленар, заменик члана, Мира Тарајић, члан,  Сандра Марковић, заменик члана,  Александар Павловић, члан, Јела Мијатовић, члан, Ружица Влаисављевић, члан, Јасминка Зец, члан, Давид Старовлас, заменик члана, Борислав Кулачанин, заменик члана, Дајана Стевић, члан, Јована Дамјановић, члан, Јелена Ранисављевић, заменик члана

Бојана Мравик, секретар, 

Одсутни:, Милош Стевановић, Жељана Зец,  Мира Тарајић, Ђорђе Радосављевић, Ивана Тркуља Јовановић, Милица Јаш, Давид Старовлас, Теодора Басрак, Дајана Стевић,  Савка Гашић
                 (сви уредно обавештени, оправдано одсутни)

	Записник води :             Бојана Мравик, секретар.

	Председник Комисије отвара седницу, поздравља присутне, утврђује да постоји кворум за пуноважан рад и одлучивање, те је за данашњу седницу  предложио следећи 

ДНЕВНИ РЕД:

1. Разматрање резултата гласања утврђених у Записнику о раду бирачког одбора на БМ 35, након достављеног изборног материјала после гласања од стране бирачког одбора Општинској изборној комисији и доношење одлуке о истом;
2. Питања, предлози и информације;

Како није било примедби и  других предлога за дневни ред, исти је  једногласно усвојен.

       				 РАД ПО УТВРЂЕНОМ ДНЕВНОМ РЕДУ


1. Разматрање резултата гласања утврђених у Записнику о раду бирачког одбора на БМ 35, након достављеног изборног материјала после гласања од стране бирачког одбора Општинској изборној комисији и доношење одлуке о истом;

Уводну реч за ову тачку дневног реда дала је  председница Изборне комисије и обавестила све присутне чланове и њихове заменике, нарочито оне који нису били све време пристуни приликом примопредаје изборног материјала после гласања између бирачког одбора БМ 35 и општинске изборне комисије да је  Приликом прегледа и контроле наведеног записника, утврђено је исти јесте логичко-рачунски исправан, али да уз исти није достављен Извод из бирачког списка.  Без извода из Јединственог бирачког списка, као јединствене и незаменљиве јавне исправе која садржи својеручне потписе бирача који су изашли на гласање, Изборна комисија општине Шид не може  да изврши стварну рачунску и логичку контролу резултата гласања, на који начин није могуће поуздано утврдити и проверити број уписаних  и број изашлих бирача на овом бирачком месту.Имајући у виду ове чињенице, није могуће поуздано утврдити ни резулатате гласања на  овом бирачком месту што ову неправилност категорише као неотклоњиву грубу логичко-рачунску грешку, те се услед наведеног недостатка не може утврдити легалитет и тачност података о раду бирачког одбора и о резултатима пребројавања гласова чиме су испуњени услови из члана 115. став 1. Закона о избору народних посланика, којим је прописано да изборна комисија по службеној дужности доноси решење којим констатује да се на бирачком месту не могу утврдити резултати гласања. С тим у вези, председница је предложила да Комисија донесе решење којим се констатује да се на бирачком месту БМ 35 не могу утврдити резултати гласања и отворила дискусију. Осим кратког коментара Мирослава Нонковића који се надовезао на претходно излагање председнице и сам констатујући  да без те исправе није могуће утвридит резултате гласња на том бирачком месту и уважити реултате гласање као веродостојне. Како се више нико није јавио за реч, предлог решења је стављен на гласањае. Комисија је већином гласова усвојила  решење којим констатује да се на бирачком месту БМ 35 не могу утврдити резултати гласања. 
.
2. Питања, предлози и информације

У оквиру ове тачке дневног реда, Јелена Ранисављевић је поставила питање у погледу израде Записника са седница изборне комисије, и рокова за њихово за усвајање, на које питање јој је од стране председнице, а потом и секретара дато појашњење.  Других питања, предлога и инфорамција није било,

Председник комисије закључује 12.седницу Изборне комисије општине Шид  у 09.21 часова.

Председник:							    Записничар.

